Okresná prokuratúra Bardejov 
Kellerova 7, 085 43 Bardejov

Sp. zn. : Pv 192/15/7701	Bardejov, 3.7.2015
EEČ : 2-54-86-2015

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného za prečin neodvedenia dane a poistného podľa § 277 ods. 1 Tr. zákona a prečin nezaplatenia dane a poistného podľa § 278 ods. 1 Tr. zákona na tom skutkovom základe,

že

ako zodpovedný zástupca podnikateľského subjektu XXXXX v zmysle ustanovenia § 141 ods. 2 zákona č. 461/2003 Z.z. o sociálnom poistení v znení neskorších predpisov a zároveň ako odvádzateľ poistného na sociálne poistenie zrážal svojim zamestnancom z vymeriavacieho základu ich príjmov za vykonanú prácu poistné na sociálne poistenie, zrážky ktorého predkladal formou mesačných výkazov poistného na Sociálnu poisťovňu, pobočka XXXXX, pričom takto zrazené sumy poistného za obdobie mesiacov júl až november 2014 v celkovej výške 1 546 eur zadržal a neodviedol na účet Sociálnej poisťovne, pobočka XXXXX, a ako platiteľ poistného na sociálne poistenie nezaplatil Sociálnej poisťovni, pobočka XXXXX poistné na sociálne zabezpečenie svojich zamestnancov za obdobie mesiacov júl až november 2014 v celkovej výške 4 144,66 eur, čím takto XXXXX neuhradil poistné v celkovej výške 5 690,66 eur, 

lebo zanikla trestnosť činu.

Odôvodnenie:
	Uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 26.03.2015 bolo podľa § 199 ods. 1 Tr. poriadku začaté trestné stíhanie za prečin neodvedenia dane a poistného podľa § 277 ods. 1 Tr. zákona a prečin nezaplatenia dane a poistného podľa § 278 ods. 1 Tr. zákona na tom skutkovom základe, že ako zodpovedný zástupca podnikateľského subjektu XXXXX v zmysle ustanovenia § 141 ods. 2 zákona č. 461/2003 Z.z. o sociálnom poistení v znení neskorších predpisov a zároveň ako odvádzateľ poistného na sociálne poistenie zrážal svojim zamestnancom z vymeriavacieho základu ich príjmov za vykonanú prácu poistné na sociálne poistenie, zrážky ktorého predkladal formou mesačných výkazov poistného na Sociálnu poisťovňu, pobočka XXXXX, pričom takto zrazené sumy poistného za obdobie mesiacov júl až december 2014 v celkovej výške 1 785,90 eur zadržal a neodviedol na účet Sociálnej poisťovne, pobočka XXXXX, a ako platiteľ poistného na sociálne poistenie nezaplatil Sociálnej poisťovni, pobočka XXXXX poistné na sociálne zabezpečenie svojich zamestnancov za obdobie mesiacov júl až december 2014 v celkovej výške 4 787,87 eur, čím takto XXXXX neuhradil poistné v celkovej výške 6 573,77 eur.

	Uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 06.05.2015 bol podľa § 142 ods. 1 Tr. poriadku pribratý do konania znalec z odboru ekonómia a manažment na vypracovanie znaleckého posudku. Zo záverov znaleckého posudku č. XXXXX zo dňa 24.05.2015 vypracovaného XXXXX vyplýva, že podnikateľský subjekt XXXXX mal dostatok finančných prostriedkov v jednotlivých dňoch splatnosti na úhradu poistného za obdobie júl až november 2014 za zamestnancov v celkovej výške 1 546 eur a za zamestnávateľa v celkovej výške 4 144,66 eur. Ku dňu splatnosti poistného za zamestnancov a za zamestnávateľa za mesiac december 2014 neboli predložené doklady k znaleckému dokazovaniu. 

	Na základe záverov znaleckého posudku bolo uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 25.05.2015 podľa § 206 ods. 1 Tr. poriadku vznesené obvinenie XXXXX na tom skutkovom základe, že ako zodpovedný zástupca podnikateľského subjektu XXXXX v zmysle ustanovenia § 141 ods. 2 zákona č. 461/2003 Z.z. o sociálnom poistení v znení neskorších predpisov a zároveň ako odvádzateľ poistného na sociálne poistenie zrážal svojim zamestnancom z vymeriavacieho základu ich príjmov za vykonanú prácu poistné na sociálne poistenie, zrážky ktorého predkladal formou mesačných výkazov poistného na Sociálnu poisťovňu, pobočka XXXXX, pričom takto zrazené sumy poistného za obdobie mesiacov júl až november 2014 v celkovej výške 1 546 eur zadržal a neodviedol na účet Sociálnej poisťovne, pobočka XXXXX, a ako platiteľ poistného na sociálne poistenie nezaplatil Sociálnej poisťovni, pobočka XXXXX poistné na sociálne zabezpečenie svojich zamestnancov za obdobie mesiacov júl až november 2014 v celkovej výške 4 144,66 eur, čím takto XXXXX neuhradil poistné v celkovej výške 5 690,66 eur. 

K predmetnej veci bol vypočutý obvinený XXXXX, ktorý uviedol, že je konateľom spoločnosti XXXXX. Poistné za obdobie mesiacov júl až december 2014 za zamestnancov a za zamestnávateľa nebolo včas uhradené z dôvodu nedostatku finančných prostriedkov, pretože spoločnosť sa dostala do druhotnej platobnej neschopnosti.

	V priebehu skráteného vyšetrovania bola k veci vypočutá ako svedkyňa - poškodená XXXXX, splnomocnená zástupkyňa poškodeného - XXXXX, ktorá uviedla, že podnikateľský subjekt XXXXX ako platiteľ poistného neodviedol za obdobie mesiacov júl až december 2014 poistné za zamestnancov v celkovej výške 1 785,90 eur a za zamestnávateľa vo výške 4 787,87 eur. 

	Následne bola k veci vypočutá ako svedkyňa - poškodená XXXXX, splnomocnená zástupkyňa poškodeného - XXXXX, ktorá vo svojej výpovedi uviedla, že dňa 22.06.2015 konateľ spoločnosti XXXXX uhradil priamo do pokladne Sociálnej poisťovne, pobočka XXXXX dlžné poistné za zamestnancov aj za zamestnávateľa za obdobie mesiacov júl až december 2014 v celkovej výške 6 573,77 eur. Spoločnosť XXXXX má vykonané všetky úhrady a XXXXX neeviduje žiadne nedoplatky.
                       
Po vykonaní vyšetrovacích úkonov, a to výsluchov obvineného XXXXX, svedkýň XXXXX a XXXXX, splnomocnených zástupkýň poškodeného - XXXXX, zabezpečením znaleckého posudku a listinných dokladov, bol Okresnej prokuratúre XXXXX podľa § 209 ods. 1 Tr. poriadku predložený dňa 30.06.2015 vyšetrovací spis Okresného riaditeľstva PZ v XXXXX, Odboru kriminálnej polície sp.zn. XXXXX spolu s návrhom na zastavenie trestného stíhania podľa § 215 ods. 1 písm. h/ Tr. poriadku s poukázaním na § 86 ods. 1 písm. e/ Tr. zákona.        

Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia § 215 ods. 1 písm. h/ Tr. poriadku s poukázaním na § 86 ods. 1 písm. e/ Tr. zákona, pretože obvinený XXXXX dlžné poistné za obdobie mesiacov júl až december 2014 za zamestnancov vo výške 1 785,90 eur a za zamestnávateľa vo výške 4 787,87 eur, teda v celkovej výške 6 573,77 eur dodatočne uhradil Sociálnej poisťovni, XXXXX, a to dňa 22.06.2015, čo je zrejmé z príjmových pokladničných dokladov č. XXXXX zo dňa 22.06.2015 na sumu 4 787,87 eur a č. XXXXX zo dňa 22.06.2015 na sumu 1 785,90 eur, vystavených Sociálnou poisťovňou, XXXXX, fotokópia ktorých tvorí súčasť vyšetrovacieho spisu, ako aj z oznámenia Sociálnej poisťovne, XXXXX zo dňa 23.06.2015, z ktorého vyplýva, že podnikateľský subjekt XXXXX dlžné poistné za zamestnancov aj zamestnávateľa za obdobie mesiacov júl až december 2014 v celkovej výške 6 573,77 eur uhradil dňa 22.06.2015. 

Rovnako nebolo zistené, aby obvinený XXXXX bol za obdobný čin postihnutý,  resp. aby bolo trestné stíhanie voči jeho osobe za obdobný čin zastavené z dôvodu zániku trestnosti.

V zmysle ustanovenia § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

V zmysle ustanovenia § 86 ods. 1 písm. e/ Tr. zákona o účinnej ľútosti, trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

V zmysle ustanovenia § 86 ods. 2 Tr. zákona trestnosť trestného činu podľa odseku 1  písm. e/ nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

Vzhľadom na vyššie citované ustanovenia a na to, že obvinený XXXXX ešte pred skončením vyšetrovania dodatočne zaplatil dlžné poistné za zamestnancov a zamestnávateľa za obdobie mesiacov júl až december 2014, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. 

	Sťažnosť má odkladný účinok.

JUDr. Alena Džmurová
prokurátorka